એ રૂમમાં એક મોટી ઘડિયાળ છે, જેમાં તેમનો ફોટો છે. એમાં વર્ષોથી કેવળ એક જ સમય દેખાશે, ૧૦ કલાક અને ૨૨ મિનિટ (તેમના અવસાનનો સમય). એ ઉપરાંત રૂમમાં એક કબાટ છે જે ખોલતાં જ તેમનું ગીત શરૂ થાય, દિલ કા સૂના સાઝ તરાના ઢૂંઢેગા, મુઝકો મેરે બાદ ઝમાના ઢૂંઢેગા (ફિલ્મ ‘એક નારી દો રૂપ’). આ કબાટમાં રફીસાહેબનાં ગીતોની લગભગ ૧૦૦૦ કૅસેટ્સ અને વિડિયોનો સંગ્રહ છે. એ માટે હું અમદાવાદના વસંતભાઈ સિંઘવ અને મુંબઈના સંજીવ રાજપૂતનો ખાસ •ણી છું. રફીસાહેબે ગાયેલા કોઈ પણ ગીત વિશેની માહિતી હું તમને એક જ મિનિટમાં આપી શકું. આ ગીતો મેળવવા મેં કેટલાય દિવસો રઝળપાટ કરી છે. રફીસાહેબનાં બે ગીત, જે તેમણે અંગ્રેજીમાં પણ ગાયાં છે, એ મેળવવા મેં ૧૦૦૦ રૂપિયા આપ્યા હતા. શંકર-જયકિશનના સંગીતવાળા આ બે ગીતોની ચ્ભ્ મારી પાસે છે. એ ગીતો હતાં ‘હમ કાલે હૈં તો ક્યા હુઆ દિલવાલે હૈં (ફિલ્મ ‘ગુમનામ’) અને બહારોં ફૂલ બરસાઓ, મેરા મેહબૂબ આયા હૈ (ફિલ્મ ‘સૂરજ’).